પ્રાપ્ત માહિતી પ્રમાણે અા અંગેન વિગત એવી છે કે રાજસ્થાન અને હરિયાણાથી મોટાપાયે વિદેશી દારૂનો જથ્થો ગુજરાતમાં ઘૂસાડવામાં અાવી રહ્યો હોવાની ગુપ્ત બાતમી મળતા પોલીસે સખત નાકાબંધી કરી હતી. પોલીસની ધોસથી ગભરાયેલા બુટલેગરોએ પોલીસને હાથતાળી અાપવાના નવા નવા નુસખા અપનાવવા પ્રયાસ કર્યો હતો પરંતુ કોઈ છટકબારી ન દેખાતાં એક બુટલેગર વિદેશી દારૂનો જથ્થો ભરેલી ટ્રક મેઘરજ નજીક પીસલ ગામની સીમમાં અાવેલા ખેતરમાં રેઢી મૂકી તેના સાગરીતો સાથે નાસી છૂટ્યો હતો.